CELEX: C2007/170/24
Language: lt
Date: 2007-07-21 00:00:00
Title: Byla C-241/07 2007 m. gegužės 21 d. Riigikohus (Estijos Respublika) pateiktas prašymas priimti prejudicinį sprendimą byloje JK Otsa Talu OÜ prieš Põllumajanduse Registrite ja Informatsiooni Amet (PRIA)

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/13
            
         2007 m. gegužės 21 d.Riigikohus (Estijos Respublika) pateiktas prašymas priimti prejudicinį sprendimą byloje JK Otsa Talu OÜ prieš Põllumajanduse Registrite ja Informatsiooni Amet (PRIA)
   
   (Byla C-241/07)
   (2007/C 170/24)
   Proceso kalba: estų
   Prašymą priimti prejudicinį sprendimą pateikęs teismas
   
      Riigikohus
   
   Šalys pagrindinėje byloje
   
      Ieškovė: JK Otsa Talu OÜ
   
   
      Atsakovė: Põllumajanduse Registrite ja Informatsiooni Amet (PRIA)
   
   Prejudiciniai klausimai
   
               1.
            
            
               Ar 1999 m. gegužės 17 d. Tarybos reglamento (EB) Nr. 1257/1999 (1) dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiančio bei panaikinančio tam tikrus reglamentus 22-24 straipsniuose numatytos paramos agrarinei aplinkosaugai tikslus atitinka tai:
               
                           a)
                        
                        
                           kad parama nuolat teikiama tik tiems pareiškėjams, kurių atžvilgiu pagal atitinkamą programą jau praėjusiais biudžetiniais metais buvo priimtas sprendimas suteikti paramą agrarinei aplinkosaugai ir kurie prisiima agrarinės aplinkosaugos įsipareigojimus
                           arba
                        
                     
                           b)
                        
                        
                           kad kiekvienais biudžetiniais metais taip pat remiami nauji pareiškėjai, kurie pasirengę įsipareigoti plėtoti aplinkai palankią gamybą ir pritaiko savo gamybą atitinkamiems reikalavimams?
                        
                     
         
               2.
            
            
               Jei atsakymas į pirmąjį klausimą atitiktų b alternatyvą, ar tuo atveju, jei vykdant programą paaiškėja, jog pirmos paramos skyrimui nebeužtenka biudžeto lėšų, Europos Sąjungos Tarybos reglamento (EB) Nr. 1257/1999 24 straipsnio 1 dalis kartu su 37 straipsnio 4 dalimi ir 39 straipsniu leidžia valstybei narei
               
                           a)
                        
                        
                           pakeisti ankstesnes nuostatas ir reikalavimus, susijusius su paraiškos teikimu ir paramos agrarinei aplinkosaugai skyrimu, ir numatyti, kad paramos galima prašyti tik tada, kai praeitais biudžetiniais metais pareiškėjo atžvilgiu buvo priimtas sprendimas suteikti paramą ir todėl jam taikomas galiojantis įpareigojimas plėtoti aplinkai palankią gamybą
                           arba
                        
                     
                           b)
                        
                        
                           proporcingai sumažinti paramą visiems pareiškėjams, atitinkantiems paramos agrarinei aplinkosaugai sąlygas?
                        
                     
         
      (1)  OL L 160, p. 80.